DĖL NUOMOJAMO SAVIVALDYBĖS BŪSTO ĮSIGIJIMO NUOSAVYBĖS TEISE

Visagino savivaldybės administracija informuoja, kad vadovaujantis Lietuvos Respublikos paramos būstui įsigyti ar išsinuomoti įstatymo Nr. XII-1215 pakeitimo įstatymo 25 straipsnio 2 dalies 5 punktu, savivaldybės būstai, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas,  gali būti parduodami už rinkos vertę, apskaičiuotą pagal Turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas.

Asmuo (asmenys), pageidaujantis (pageidaujantys) įsigyti nuosavybėn nuomojamą Savivaldybės būstą, Visagino savivaldybės administracijos direktoriui pateikia prašymą ([Prašymas dėl nuomojamo savivaldybės būsto įsigijimo nuosavybės teise](https://www.visaginas.lt/lt/doclib/ci5dni9qelmenx9xe7rujtmyuucc2wv2)) pirkti Savivaldybės būstą, kuriame nurodomas pageidaujamo pirkti Savivaldybės būsto adresas, identifikavimo duomenys, naudojimosi juo teisinis pagrindas, informacija, kurio asmens vardu bus sudaroma Savivaldybės būsto pirkimo–pardavimo sutartis, kai Savivaldybės būste nuomos teisėmis gyvena daugiau nei vienas asmuo

PRIDEDAMA. [Prašymas dėl nuomojamo savivaldybės būsto įsigijimo nuosavybės teise](https://www.visaginas.lt/lt/doclib/ci5dni9qelmenx9xe7rujtmyuucc2wv2).